Onggi punika jinising tempayan ingkang dipundamel saking tembikar lan dipunginaken kanggé kapreluan padintenan wonten ing Koréa. Tiyang Koréa ngginakaken Onggi minangka papan kanggé nyimpen dhaharan tradhisional kados kimchi, jeotgal, kecap asin ("ganjang"), saos gochujang, doenjang lan sanèsipun. Istilah onggi punika tumuju ing kalih jinis tembikar, ingkang dipun"glasir" ugi ingkang boten dipun"glasir".